b'\n_START_ARTICLE_\nKubevan\n_START_SECTION_\nTirnice\n_START_PARAGRAPH_\nVe\xc4\x8dina kubevanov kro\xc5\xbei z orbitalno resonanco med 2:3 (plutini) in 1:2 tako, da niso v resonanci. Kubevan 50000 Kvaoar ima kro\xc5\xbenici podobno tirnico skoraj v ravnini ekliptike. Kubevane lahko po lastnostih tirnice razdelimo v dve skupini. Za prvo skupino je zna\xc4\x8dilno, da imajo majhen naklon tira in skoraj kro\xc5\xbene tirnice To skupino imenujejo tudi \xe2\x80\x98vro\xc4\x8da skupina kubevanov\xe2\x80\x99. Druga (manj\xc5\xa1a) skupina, ki jo imenujejo tudi \xe2\x80\x98hladna skupina kubevanov\xe2\x80\x99, ima tirnice z ve\xc4\x8djim naklonom in ve\xc4\x8djo izsrednostjo. V projektu Deep Ecliptic Survey so odkrili, da v resnici obstojata dve skupini kubevanov: prva skupina ima naklon tira okoli 4,6\xc2\xb0, druga pa 30 \xc2\xb0._NEWLINE_\xc4\x8ce primerjamo tirnice kubevanov in plutinov, vidimo, da kubevani ne pre\xc4\x8dkajo tirnice Neptuna, plutini pa jo pre\xc4\x8dkajo. Plutini imajo tirnice z ve\xc4\x8djo izsrednostjo in tako pridejo bli\xc5\xbee Neptunu.'